CELEX: 62011CA0267
Language: el
Date: 2013-10-03 00:00:00
Title: Υπόθεση C-267/11 P: Απόφαση του Δικαστηρίου (πρώτο τμήμα) της 3ης Οκτωβρίου 2013 — Ευρωπαϊκή Επιτροπή κατά Δημοκρατίας της Λεττονίας, Δημοκρατίας της Λιθουανίας, Σλοβακικής Δημοκρατίας, Ηνωμένου Βασιλείου της Μεγάλης Βρετανίας και της Βόρειας Ιρλανδίας (Αίτηση αναιρέσεως — Ολοκληρωμένη πρόληψη και έλεγχος της ρύπανσης — Σύστημα εμπορίας δικαιωμάτων εκπομπής αερίων θερμοκηπίου — Κατανομή δικαιωμάτων εκπομπής για τη Δημοκρατία της Λεττονίας — Περίοδος εκτεινόμενη από το 2008 έως το 2012)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/6
            
         Απόφαση του Δικαστηρίου (πρώτο τμήμα) της 3ης Οκτωβρίου 2013 — Ευρωπαϊκή Επιτροπή κατά Δημοκρατίας της Λεττονίας, Δημοκρατίας της Λιθουανίας, Σλοβακικής Δημοκρατίας, Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-267/11 P) (1)
   
   (Αίτηση αναιρέσεως - Ολοκληρωμένη πρόληψη και έλεγχος της ρύπανσης - Σύστημα εμπορίας δικαιωμάτων εκπομπής αερίων θερμοκηπίου - Κατανομή δικαιωμάτων εκπομπής για τη Δημοκρατία της Λεττονίας - Περίοδος εκτεινόμενη από το 2008 έως το 2012)
   2013/C 344/07
   Γλώσσα διαδικασίας: η λεττονική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: I. Rubene και E. White)
   
      Λοιποί διάδικοι στη διαδικασία: Δημοκρατία της Λεττονίας (εκπρόσωπος: I. Kalniņš), Δημοκρατία της Λιθουανίας, Σλοβακική Δημοκρατία, Ηνωμένο Βασίλειο της Μεγάλης Βρετανίας και της Βόρειας Ιρλανδίας
   
      Παρεμβαίνουσα υπέρ της Δημοκρατίας της Λεττονίας: Τσεχική Δημοκρατία (εκπρόσωποι: M. Smolek και D. Hadroušek)
   
      Αντικείμενο
   
   Αίτηση αναιρέσεως ασκηθείσα κατά της αποφάσεως του Γενικού Δικαστηρίου (τρίτο τμήμα), της 22ας Μαρτίου 2011 — Λεττονία κατά Επιτροπής (T-369/07), με την οποία το Γενικό Δικαστήριο ακύρωσε την απόφαση C(2007) 3409 της Επιτροπής, της 13ης Ιουλίου 2007, σχετικά με την τροποποίηση του εθνικού σχεδίου της Δημοκρατίας της Λετονίας για την κατανομή δικαιωμάτων εκπομπής αερίων θερμοκηπίου για την περίοδο 2008-2012, σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (EE L 275, σ. 32) — Εσφαλμένη ερμηνεία της προβλεπόμενης από το άρθρο 9, παράγραφος 3, της οδηγίας, διαδικασίας — Εσφαλμένη ερμηνεία της προθεσμίας τριών μηνών, που προβλέπουν οι αρχικές αποφάσεις σχετικά με τα κοινοποιηθέντα νέα εθνικά σχέδια κατανομής δικαιωμάτων εκπομπής αερίων θερμοκηπίου (ΕΣΚ), σε απόφαση της Επιτροπής περί αποδοχής των κοινοποιηθεισών τροποποιήσεων κατόπιν απορριπτικής αποφάσεως της Επιτροπής επί του αρχικού ΕΣΚ
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Η Ευρωπαϊκή Επιτροπή, η Δημοκρατία της Λεττονίας και η Τσεχική Δημοκρατία φέρουν τα δικαστικά τους έξοδα.
            
         
      (1)  ΕΕ C 226 της 30.7.2011.